ผอ.สถานีอุตุนิยมวิทยา จ.นครศรีฯ เตือนประชาชนรับฟังข่าวสารอย่างมีสติ
ผู้อำนวยการสถานีอุตุนิยมวิทยานครศรีธรรมราชเตือนประชาชนรับฟังข่าวสารอย่างมีสติ ขอให้เชื่อมั่นในการทำงานกรมอุตุนิยมวิทยา ขณะที่กองทัพภาคที่ 4 ได้เตรียมพร้อมกำลังพลและเครื่องมือยุทโธปกรณ์ในการช่วยเหลือดูแลประชาชน

นายปราโมทย์ ช่วยบุญชู ผู้อำนวยการสถานีอุตุนิยมวิทยานครศรีธรรมราช กล่าวว่า ภาคใต้ฝนตกมาตลอดปี ทำให้ดินอมน้ำไว้มาก และช่วงนี้ภาคใต้ยังคงมีฝนตกต่อเนื่องและมีฝนตกหนักถึงหนักมากหลายแห่ง ขอให้ประชาชนบริเวณดังกล่าวระมัดระวังอันตรายจากฝนตกสะสม ที่อาจทำให้เกิดน้ำท่วมฉับพลันและน้ำป่าไหลหลากไว้ด้วย โดยเฉพาะในช่วงวันที่ 29 พ.ย.–  30 ธ.ค.2560 จึงขอให้พี่น้องประชาชนติดตามข่าวสารพยากรณ์อากาศจากหน่วยงานที่เกี่ยวข้องอย่างใกล้ชิดและมีสติ


ด้านพันเอก ประเสริฐ กิตติรัต รองผู้บัญชาการมณฑลทหารบกที่ 41 กล่าวว่า ทางกองทัพภาคที่ 4 ได้มีการเตรียมพร้อมทั้งกำลังพลและเครื่องมือยุทโธปกรณ์ ในการให้ความช่วยเหลือพี่น้องประชาชน หากเกิดสถานการณ์น้ำท่วมขึ้น ทั้งนี้ได้มีการสั่งการให้กำพลได้ออกสำรวจในพื้นที่ต่างๆ แล้ว